45 हजार करोड़ रुपए से ज्यादा इनवेस्ट करेगी कंपनी, एक्सपोर्ट भी बढ़ाएगी
Maruti Suzuki to invest 45,182 crores plus to double production capacity by 2030, मारुति सुजुकी 2030 तक दो गुना करेगी प्रोडक्शन
भारत की सबसे बड़ी कार मेकर कंपनी मारुति सुजुकी 2030 तक अपनी 4 करोड़ प्रोडक्शन कैपेसिटी को दो गुना करेगी। इसके लिए कंपनी 5.5 बिलियन डॉलर (करीब 45.18 हजार करोड़ रुपए) से ज्यादा इनवेस्ट करेगी। प्रोडक्शन कैपेसिटी बढ़ाकर कंपनी लोकल मार्केट में अपनी हिस्सेदारी बढ़ाने के साथ एक्सपोर्ट को भी बढ़ाएगी।
मीडिया रिपोर्ट के अनुसार, इस इन्वेस्टमेंट के बाद कंपनी 2 नई फैसिलिटीज में 2.50 लाख यूनिट प्रोडक्शन कैपेसिटी के साथ 8 असैंबली लाइन शुरू करेगी। हरियाणा के खरखौदा में पहले प्रोडक्शन यूनिट का कंस्ट्रक्शन शुरू हो गया है।
प्रोडक्शन यूनिट्स को शुरू करने की बढ़ सकती है समय-सीमा
इकोनॉमिक टाइम्स के अनुसार, कंपनी के एक एग्जीक्यूटिव ने नाम न बताने की शर्त पर कहा, 'प्रोडक्शन यूनिट्स को शुरू करने की समय-सीमा और लागत मूल्य बढ़ सकता है। मारुति सुजुकी की वर्तमान में गुजरात के महेसाणा और गुरुग्राम के मानेसर में कुल 2 मिलियन यूनिट प्रोडक्शन कैपेसिटी के प्लांट हैं।
खरखौदा प्लांट में प्रोडक्टशन कैपेसिटी बढ़ाने की मंजूरी मिली
मारुति सुजुकी के चेयरमैन आरसी भार्गव ने इकोनॉमिक टाइम्स को एक इंटरव्यू में बताया कि कंपनी को खरखौदा प्लांट में एक मिलियन यूनिट प्रोडक्टशन कैपेसिटी को बढ़ाने की मंजूरी मिल गई है। इसके साथ ही कंपनी को एक और साइट पर एक मिलियन यूनिट प्रोडक्शन के लिए प्रिंसिपल अप्रूवल मिल गया है।
चेयरमैन आरसी भार्गव ने कहा कि हमारे पास पहले करीब 50% मार्केट शेयर था, जिसे हम वापस पाना चाहते हैं। इसके अलावा उन्होंने बताया कि आने वाले समय में कंपनी कई SUV और इलेक्ट्रिक व्हीकल लॉन्च करने का प्लान बना रही है।
भारत की सबसे बड़ी पैसेंजर व्हीकल एक्सपोर्टर है सुजुकी
मारुति सुजुकी फाइनेंशियल ईयर 2023 में लगातार दूसरे साल भारत की सबसे बड़ी पैसेंजर व्हीकल एक्सपोर्टर बनी है। दशक के आखिरी तक कंपनी ने 7.50 लाख यूनिट्स एक्सपोर्ट करने का टारगेट रखा है, जो पिछले फाइनेंशियल ईयर में 2.59 लाख यूनिट था।
यह खबर भी पढ़ें... 
देश में वाहनों की बिक्री में 4% की गिरावट, अप्रैल-2023 में 17.24 लाख वाहन बिके
भारत में वाहनों की ओवरऑल रिटेल सेल्स में 4.03% की गिरावट दर्ज की गई है। अप्रैल-2023 में देशभर में 17,24,935 व्हीकल बेचे गए, जबकि पिछले साल इसी महीने में 17,97,432 व्हीकल बेचे गए थे। अप्रैल महीने से देश में लागू हुए एमिशन नॉर्म्स को इसकी वजह माना जा रहा है। पूरी खबर पढ़ने के लिए क्लिक करें...